
Nr. înreg.: 20.704 din 26.10.2021


Referat de specialitate



Inspectorul cu atribuții în asistența socială din cadrul Compartimentului de Asistență Socială din aparatul de specialitate a primarului Comunei Aroneanu, judeţul Iaşi, doamna Vasiliu Elena, solicită Consiliului Local  Aroneanu aprobare: „înființarea serviciului social  „Centrul de Zi pentru Vârstnici Sf. Pantelimon”, de socializare și petrecere a timpului liber, destinat persoanelor vârstnice din comuna Aroneanu” în conformitate cu prevederile legale în materie, raport întocmit în temeiul prevederilor art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile: art. 92 alin. (2), art. 95 alin. (1), art. 96 din Legea nr. 292/2004, a asistenței sociale; art. 1 alin. 1, art. 7, alin. (1) lit. c) din Legea 17/2000 privind asistența socială a persoanelor vârstnice; H.G. nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale; Anexa 6 din Ordinul 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecție a copilului și altor categorii de persoane adulte aflate în dificultate, precum și pentru serviciile acordate în comunitate, serviciile acordate în sistem integrat și cantinele sociale; Obiectivului specific 2 din Strategia locală de dezvoltare a serviciilor sociale și a planului anual de acțiune privind serviciile sociale administrate și finanțate din bugetul comunei Aroneanu, cu privire la înființarea unui sistem de furnizare a unor categorii de servicii sociale la nivelul comunei Aroneanu; Contractul de finanțare nr. 3142/7.09.2018 dintre Ministerul Dezvoltării Regionale și Administrației Publice – Agenția pentru Dezvoltare Regională Nord-Est și U.A.T. Aroneanu, din cadrul Programului Operațional Regional 2014-2020, pentru obiectivul specific 8.3 – Creșterea gradului de acoperire cu servicii sociale grup vulnerabil: persoane vârstnice (apelul de proiecte P.O.R./8/8.1/8.3/A/1);  Legea nr. 53/2003 - Codul Muncii; Legea nr. 500/2002 privind finanţele publice, cu modificările şi completările ulterioare; Legea nr. 273/2006 privind finanţele publice locale, cu modificările şi completările ulterioare; Legea nr. 82/1991, a contabilităţii, republicată; Ordinul nr. 1792/2002 publicat M. of. nr. 37/23.01.2003 al Ministrului Finanţelor Publice pentru aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale; O.U.G. nr. 57/2019 privind Codul Administrativ.
În fapt, înființarea serviciului social este necesară datorită cerinței de sprijin din partea persoanelor vârstnice din comunitate, care din pricina lipsurilor materiale, a posibilității de sprijin din partea familiei, sau a stării de sănătate, nu au posibilitatea petrecerii timpului liber într-un mod constructiv, într-un mediu securizant, în compania unor persoane specializate pe nevoile lor psihosociale și medicale. 
. 

     Data                                                                  Inspector cu atribuții în asistența socială,
                                                                                                          Vasiliu Elena
   26.10.2021

